Napoleono kepurė
Prie Aukštadvario-Stakliškių vieškelio yra piliakalnis, kurį žmonės vadina Napoleono kepure. Mano tėvas pasakojo apie jį štai ką.

Kada Napoleonas ėjo į Rusiją, buvo šilta vasara. Atėjęs į tą vietą, kur dabar yra kalnas, užsimanė valgyti. Kareiviams tuojau įsakė, kad kiekvienas atneštų po kepurę smėlio. Kareiviai, bepildami į vieną vietą po kepurę, supylė aukštoką kalnelį. Ant to kalnelio Napoleonas pavalgė pietus.

Taigi ir dabar stovi tas kalnelis, kuris panašus į kepurę.

Padavimai
Padavimai apie piliakalnius